Dominique Strauss-Kahn

**Dominique Strauss-Kahn**, ofte omtalt som **DSK**, (født 25. april 1949 i Neuilly-sur-Seine i Frankrike) er en fransk økonom, advokat og politiker, medlem av det franske sosialistpartiet (PS). Han var finansminister under Lionel Jospin, og tilhører den reformvillige fløyen av PS.

Han forsøkte i 2006 å bli nominert som sosialistpartiets presidentkandidat, men måtte se seg slått av Ségolène Royal i november 2006.

EU-landenes finansministre ble 10. juli 2007 enige om å nominere Strauss-Kahn som ny leder av Det internasjonale pengefondet etter Rodrigo de Rato som i juni overraskende varslet sin avgang alt i oktober. Strauss-Kahn måtte trekke seg som leder for Det internasjonale pengefondet etter anklager om seksuelle overgrep i New York. i mai 2011. Saken ble til slutt avvist av påtalemyndigheten på grunn av på påstått fornærmedes manglende troverdighet.

## Tidlig liv
Dominique Strauss-Kahn ble født 25. april 1949 inn i en jødisk familie i Neuilly-sur-Seine; han tilbrakte deler av sin barndom i Marokko og Monaco.

## Akademisk karriere

Strauss-Kahn er professor på Institut d'études politiques de Paris («Sciences Po») og École des Hautes Études Commerciales de Paris (HEC). Han har både en universitetsgrad i offentlig rett og en Ph.D og en *[[agrégation]]* i økonomi. I 1977 ble han professor i økonomi, og underviste ved universitetet i Nancy (1977–1980), ved Université Paris X: Nanterre (fra 1981) og ved École nationale d'administration. Han er for tiden professor ved «Sciences Po» hvor han underviser i mikroøkonomi og makroøkonomi.

## Politisk karriere
Strauss-Kahn var opprinnelig medlem av den kommunistiske studentgruppen Union des étudiants communistes På 1970-tallet sluttet han seg til det venstre-orienterte, populistiske politiske partiet Mouvement républicain et citoyen. Han ble her kjent med senere statsminister Lionel Jospin, og gikk inn i sosialistpartiet da Jospin ledet dette og dannet *Socialisme et judaïsme* («sosialisme og jødedom»).

I 1986 ble han valgt inn i Frankrikes nasjonalforsamling for første gang, fra en valgkrets i Haute-Savoie, og i 1988 fra en krets i Val-d'Oise. Han ble leder av nasjonalforsamlingens finanskomite, og ble kjent for et skar ordveksling med finansminister Pierre Bérégovoy.

### Minister for handel og industri 1991-1993

I 1991 ble han minister for handel og industri i Édith Cressons regjering, og beholdt denne etter at Pierre Bérégovoy dannet regjeringen, og fram til valgnederlaget i 1993.

## Karrieren på 2000-tallet

Han forsøkte i 2006 å bli nominert som sosialistpartiets presidentkandidat til presidentvalget i Frankrike 2007. Hans hovedutfordrere var tidligere statsminister Laurent Fabius og Ségolène Royal. Strauss-Kahn kom på andreplass, bak Royal.
 
## Politiske verv
* 2. februar 1986 – 14. mai 1988: Deputert til Frankrikes nasjonalforsamling
* 13. juni 1988 – 16. juni 1991: Deputert til Frankrikes nasjonalforsamling
* 20. mars 1989 – 18. mars 1990: Medlem av kommunestyret i Sarcelles (Val-d'Oise)
* 19. mars 1990 – 17. juni 1995: Medlem av kommunestyret i Sarcelles
* 17. mai 1991 – 2. april 1992: Juniorminister (*ministre délégué*) for handel og industri (del av departementet for økonomi, finans og industri (Ministère de l'Économie, des Finances et de l'Industrie), ledet av Pierre Bérégovoy)
* 3. april 1992 – 29. mars 1993: Juniorminister for industri og utenrikshandel (under departementet for økonomi, finans og budsjett (Ministre de l'Économie et des Finances), ledet av Michel Sapin
* 18. juni 1995 – 18. mars 2001: Medlem av kommunestyret i Sarcelles
* 18. juni 1995 – 3. juni 1997: Borgermester i Sarcelles
* 1. juni 1997 – 4. juli 1997: Deputert til Frankrikes nasjonalforsamling
* 4. juni 1997 – 18. mars 2001: Rådgiver til borgermesteren i Sarcelles
* 4. juni 1997 – 2. november 1999: Minister for økonomi finans og industri (Ministère de l'Économie, des Finances et de l'Industrie)
* 2. april 2001 – 18. juni 2002: Deputert til Frankrikes nasjonalforsamling

## Overgrepsanklage mai 2011
Strauss-Kahn ble 14. mai 2011 arrestert i New York etter anklager om seksuelle overgrep. Dette har skapt sterke reaksjoner i Frankrike, da han ble ansett som en av de fremste kandidatene ved det kommende presidentvalget i landet. Han har også tidigere blitt beskyldt for seksuelle overgrep. 16. mai ble han fremstilt for retten. Som følge av arrestasjonen, trakk han seg 19. mai 2011 som leder for IMF. Senere samme dag besluttet retten at han kunne løslates til husarrest mot en kausjon på en million dollar. Imidlertid frambrakte politiets etterforskning nye bevis i saken og avdekket at stuepiken hadde løyet om en rekke forhold, slik at han 1. juli 2011 ble løslatt og fikk tilbakebetalt kausjonsbeløpet.Det faktum at hun er tatt i løgn medfører at etterforskerne ikke fester lit til hennes forklaring og hennes troverdighet som vitne er svekket. Det er derfor forventet at tiltalen mot ham vil bli droppet.

Saken ble til slutt avvist av påtalemyndigheten på grunn av påstått fornærmedes manglende troverdighet og mangel på bevis. Påtalemyndighetene hevdet de «ikke lenger hadde tillit» til at Strauss-Kahn utover rimelig tvil var skyldig siden stuepikens versjon av hva som skjedde stadig endret seg.

## Bibliografi
* *La Flamme et la Cendre*, Grasset, 2002 (ISBN 2-01-279122-0)
* *Lettre ouverte aux enfants d’Europe*, Grasset, 2004 (ISBN 2-246-68251-7)

## Referanser


## Eksterne lenker
* 
* Strauss-Kahns blog
* ''Socialisme et Démocratie'' 
* Kampanjeside for presidentvalget 2007